Det var nogle hurtige naboer, der var skyld i, at en hundehvalp blev reddet ud af et brændende fyrrum i et rækkehus i Egense. Branden blev opdaget omkring middagstid torsdag. Naboerne havde set, at der kom røg ud fra fyrrummet og skyndte sig at få labradorhvalpen ud, da de vidste, at ejeren ikke var hjemme. Indsatsleder ved Beredskabscenter Aalborg, Jakob Schmidt, fortæller, at den lille hundehvalp Siff slap uskadt fra branden, og at ejeren hurtigt kom hjem til sin hund. Branden startede efter alt at dømme, da der gik ild i nogle træpiller, som lå i fyrrummet. Brandfolkene fik hurtigt slukket branden.

Referat:
En otte måneder gamle labradorhvalp blev torsdag reddet ud af et brændende fyrrum.